בס"ד
המלחמה האמיתית
כל אחת מאיתנו מרגישה מלחמה כלשהי בליבה, לא נדבר על מלחמות העמים לכל אורך הדורות, עד ימנו אנו. ישנם מלחמות של בן אדם לחברו, אנשים ברחוב לפעמים שופטים את האדם השני שחוצה את הכביש רק בגלל המראה שלו, סתם כי אתה עם מגבעת וחליפה אז אתה כבר מלכלך את הסביבה, או מזלזל במדינה.. ולא, זה לא נכון. יש סטיגמות קשות, גם על החרדים וגם על אחינו הרחוקים יותר. 
ובתוכנו מה? אם האישה הזו לובשת חצאית כזאת, כנראה היא גם כך וכך.. ואם הכיסוי שלה מידי כזה, אז בטח הסגנון שלהם בבית כזה.. האם זו הדרך שהשם יתברך שמח בה? האם אנחנו צריכות להאמין לזה? זו מלחמה. 
המלחמה שלנו להאמין בטוב של כל יהודי ויהודייה שנקרים בדרכנו, לא להתייחס לסגנון לבוש, לתוויות, ולריבועים שהכנסנו אותם.. מי אמר שזו האמת?
כל יהודי הוא חלק אלוק ממעל. הוא חלק אמיתי מהשם יתברך, מהאור אין סוף של הקב"ה. הוא לא פה בטעות.
ההסתכלות שלנו יכולה להשתנות, המציאות תישאר כמות שהיא. תמיד יהיו שונים ממך, תמיד יהיו כאלו שיעקפו בתור וכאלו שיתנהגו בצורה לא ראויה, השאלה היא איך אנחנו מסתכלות על זה.. איך אני לומדת מזה להיות טובה יותר ולא להסתכל בעין לא טובה על הסביבה. מה יעזור לי לשפוט את כולם? הביקורת שלי תוביל אותי או אותם למקום טוב יותר?  
כדאי שההסתכלות שלנו על העולם תהפוך לחיובית יותר, טובה יותר, מכילה יותר. כל אחת עם הניסיונות והקשיים שלה.. למה שאשפוט אותה לחומרה? אולי היה לה יום קשה? אולי קשה לה עם הילדים בגלל זה היא לא אמרה לי שלום יפה במדרגות הבניין? אולי היא שכחה להזמין אותי לבר מצווה מטרדות הזמן ולא בכוונה תחילה? 
תמיד חשוב מאוד למחול ולסלוח, לא לחכות ליום כיפור הבא. מעכשיו לדון לכף זכות.. להבין שאנשים טובים, כולם רוצים טובים. לא להתבלבל. לא לדמיין.. לאהוב. ואז כולם יחזירו לך טוב.
תראי כיוון טוב, והשם יתברך יעשה את השאר. בהצלחה רבה!
